9)

Lisätään artiklat seuraavasti: ”7 a artikla 1. Kun Yhdistyneiden Kansakuntien turvallisuusneuvosto tai pakotekomitea päättää ottaa luetteloon luonnollisen tai oikeushenkilön, yhteisön, elimen tai ryhmän ensimmäisen kerran, komissio tekee päätöksen tällaisen henkilön, yhteisön, elimen tai ryhmän sisällyttämisestä liitteeseen I heti kun pakotekomitea on toimittanut perustelut. 2. Kun 1 kohdassa tarkoitettu päätös on tehty, komissio ilmoittaa viipymättä pakotekomitean toimittamat perustelut kyseiselle henkilölle, yhteisölle, elimelle tai ryhmälle joko suoraan, jos osoite on tiedossa, tai julkaisemalla ilmoituksen ja antaa tälle mahdollisuuden esittää näkemyksensä asiasta. 3. Jos huomautuksia tehdään, komissio tarkastelee uudelleen 1 kohdassa tarkoitettua päätöstään tehtyjen huomautusten perusteella ja 7 b artiklan 2 kohdassa tarkoitettua menettelyä noudattaen. Huomautukset on toimitettava pakotekomitealle. Komissio ilmoittaa tarkastelunsa tulokset kyseiselle henkilölle, yhteisölle, elimelle tai ryhmälle. Tarkastelun tulokset toimitetaan myös pakotekomitealle. 4. Jos esitetään olennaiseen uuteen näyttöön perustuva pyyntö poistaa henkilö, yhteisö, elin tai ryhmä liitteestä I, komissio tarkastelee asiaa uudelleen 3 kohdan mukaisesti ja 7 b artiklan 2 kohdassa tarkoitettua menettelyä noudattaen. 5. Kun Yhdistyneet Kansakunnat päättää poistaa luettelosta henkilön, yhteisön, elimen tai ryhmän tai muuttaa luettelossa olevan henkilön, yhteisön, elimen tai ryhmän tunnistetietoja, komissio muuttaa liitettä I vastaavasti. 7 b artikla 1. Komissiota avustaa komitea. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa. Päätöksen 1999/468/EY 5 artiklan 6 kohdassa säädetyksi määräajaksi vahvistetaan kolme kuukautta. 7 c artikla 1. Henkilöt, yhteisöt, elimet ja ryhmät, jotka on sisällytetty liitteeseen I ennen 3 päivää syyskuuta 2008 ja jotka ovat edelleen luettelossa, voivat pyytää komissiolta luetteloon ottamisen perustelut. Pyyntö on toimitettava kirjallisesti jollakin unionin virallisella kielellä. 2. Heti kun pakotekomitea on toimittanut pyydetyt perustelut, komissio välittää ne kyseiselle henkilölle, yhteisölle, elimelle tai ryhmälle ja antaa tälle mahdollisuuden esittää näkemyksensä asiasta. 3. Jos huomautuksia tehdään, komissio tarkastelee uudelleen näiden huomautusten perusteella ja 7 b artiklan 2 kohdassa tarkoitettua menettelyä noudattaen päätöstään sisällyttää kyseinen henkilö, yhteisö, elin tai ryhmä liitteeseen I. Huomautukset on toimitettava pakotekomitealle. Komissio ilmoittaa tarkastelunsa tulokset kyseiselle henkilölle, yhteisölle, elimelle tai ryhmälle. Tarkastelun tulokset toimitetaan myös pakotekomitealle. 4. Jos esitetään olennaiseen uuteen näyttöön perustuva pyyntö poistaa henkilö, yhteisö, elin tai ryhmä liitteestä I, komissio tarkastelee asiaa uudelleen 3 kohdan mukaisesti ja 7 b artiklan 2 kohdassa tarkoitettua menettelyä noudattaen. 7 d artikla 1. Komission tämän asetuksen nojalla suorittamaan henkilötietojen käsittelyyn sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (8). 2. Liitteessä I esitetään sellaiset Yhdistyneiden Kansakuntien turvallisuusneuvoston tai pakotekomitean toimittamat luetteloon otettuja luonnollisia henkilöitä koskevat tiedot, jotka ovat tarpeen kyseisten henkilöiden tunnistamiseksi, silloin kun nämä tiedot ovat saatavilla. Näitä tietoja voivat olla: a) sukunimi ja etunimet, myös mahdolliset peitenimet ja arvonimet; b) syntymäaika ja -paikka; c) kansalaisuus; d) passin ja henkilökortin numero; e) vero- ja sosiaaliturvatunnukset; f) sukupuoli; g) osoite tai muut oleskelupaikkaa koskevat tiedot; h) toimi tai ammatti; i) 2 artiklan 3 kohdassa tarkoitettu nimeämispäivä; 7 e artikla Liitteessä I esitetään sellaiset Yhdistyneiden Kansakuntien turvallisuusneuvoston tai pakotekomitean toimittamat oikeushenkilöitä ja yhteisöjä koskevat tiedot, jotka ovat tarpeen kyseisen oikeushenkilön tai yhteisön tunnistamiseksi, silloin kun nämä tiedot ovat saatavilla. Näitä tietoja voivat olla: a) nimi; b) rekisteröintiaika ja -paikka; c) rekisterinumero; d) pääasiallinen liiketoimintapaikka tai muut sijaintipaikkaa koskevat tiedot; e) 2 artiklan 3 kohdassa tarkoitettu nimeämispäivä.